
Comisia pentru buget, 

finanţe şi bănci

Bucureşti 14.02.2001

Nr. 69

AVIZ

asupra proiectului de Lege pentru aprobarea Ordonanţei de urgenţă a Guvernului nr.276/2000 privind aprobarea scoaterii din rezervele de stat a unor cantităţi de combustibil pentru Societatea Comercială “Termoelectrica” – S.A.
Cu adresa nr.680 din 8 ianuarie 2001, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr.276/2000 privind aprobarea scoaterii din rezervele de stat a unor cantităţi de combustibil pentru Societatea Comercială “Termoelectrica” – S.A.

In urma examinării proiectului de Lege, în şedinţa din 14 februarie 2001, propunem ca acesta să fie supus spre dezbatere şi adoptare Plenului Camerei Deputaţilor, cu următorul amendament:
Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Art.1
“Prin derogare de la prevederile art.5 alin.(2) din Legea nr.82/1992 privind rezervele de stat, se aprobă scoaterea din rezervele de stat, cu titlu de împrumut, pe termen de 180 de zile, a cantităţilor de 1.000.000 tone cărbune energetic şi 150.000 tone păcură, care vor fi acordate Societăţii Comerciale “Termoelectrica”- S.A.”
Se completează textul, după cum urmează:

“Prin derogare de la prevederile art.5 alin.(2) din Legea nr.82/1992 privind rezervele de stat, se aprobă scoaterea din rezervele de stat, cu titlu de împrumut, pe termen de 180 de zile, a cantităţilor de 1.000.000 tone cărbune energetic şi 150.000 tone păcură, care vor fi acordate Societăţii Comerciale “Termoelectrica”- S.A., în condiţiile art.1562 din Codul Civil”
În conformitate cu prevederile art.1562 din Codul Civil, “împrumutătorul rămâne proprietarul lucrului dat împrumut”.

